
1. sz. napirend

Polgármesterétől
E L Ő T E R J E S Z T É S 

(a képviselő-testület 2026. július 24-i, rendkívüli, nyilvános ülésére)
Tárgy: Az önkormányzat 2026. évi közbeszerzési tervének módosítása
Tisztelt Képviselő-testület!

A közbeszerzésekről szóló 2015. évi CXLIII. törvény (Kbt.) 42. § (1) bekezdésében foglalt előírás szerint az ajánlatkérőként eljáró szervezeteknek, így Hortobágy Község Önkormányzatának a költségvetési év elején, legkésőbb március 31. napjáig éves összesített közbeszerzési tervet kell készítenie az adott évre tervezett közbeszerzéseiről. A képviselő-testület 27/2026. (III.04.) Hö. határozatával az addig ismert és támogatói okirattal vagy támogatási szerződéssel rendelkező projekteket szerepeltette.

A Versenyképes Járások Program keretein belül a II. ütem támogatói okiratát a Magyar Államkincstár 2026.03.23. dátummal kiküldte, és ezzel együtt a forrást is biztosította. Hortobágy Község Önkormányzata a gépjármű beszerzésre vonatkozóan lefolytatta az indikatív árajánlat kérést. A beérkezett 3 db árajánlat átlaga alapján lehet meghatározni az eljárásrendet.
A közbeszerzésekről szóló 2015. évi CXLIII. törvény (Kbt.) 43. § (2) bekezdésének a) pontja kimondja, hogy az ajánlatkérő köteles az Elektronikus Közbeszerzési Rendszerben (EKR) nyilvánosan közzétenni a közbeszerzési tervet, valamint annak módosítását, méghozzá az elfogadásukat követően haladéktalanul.
Az elektronikus közbeszerzés részletes szabályairól szóló 424/2017. (XII. 19.) Korm. rendelet 7. § (5) bekezdése határozza meg a közbeszerzési terv minimális adattartalmát, mely alapján a határozati javaslat és az 1. számú melléklet készült. 
Kérem a tisztelt Képviselő-testületet, hogy a közbeszerzési tervet a határozati javaslatban és az 1. számú mellékletben foglalt tartalommal fogadja el!
HATÁROZATI JAVASLAT
Hortobágy Község Önkormányzatának Képviselő-testülete a közbeszerzésekről szóló 2015. évi CXLIII. törvény 42. § (1) bekezdése alapján Hortobágy Község Önkormányzatának 2026. évi közbeszerzési tervének módosítását az 1. számú mellékletben foglaltak szerint elfogadja.

Határidő: folyamatos

Felelős: Jakab Ádám András polgármester
Hortobágy, 2026. július 17.

Az előterjesztést törvényességi szempontból ellenőrizte:

